**Rimma Zyubina** (*ukr.* Римма Анатоліївна Зюбіна; 23 avqust 1971, Ujqorod) — Ukraynalı teatr və kino aktrisası, teleaparıcı, ictimai xadim. 2017–2019-cu illərdə "Ukraynada çəkiliş" reytinqinə görə ən yaxşı aktrisa kimi tanınıb. Çoxsaylı teatr mükafatlarının, o cümlədən iki dəfə Kiyev Pektoral Mükafatının, eləcə də bir sıra beynəlxalq mükafatların laureatı olmuşdur.

Bioqrafiya
----------

Rimma Zyubina Zakarpatiyanın Ujqorod şəhərində anadan olub. Atası hərbçi olduğu üçün üç yaşından yeddi ilinədək Macarıstanda yaşayırır. Məhz Macarıstanda bacısının baş rolda oynadığı "Zoluşka" tamaşasına baxandan sonra uşaq arzusu olaraq aktrisa olmaq fikrinə düşür. Uşaqlıqdan baletlə məşqul olur, musiqi məktəbində oxuyur, həmçinin 17 yaşından etibarən Zakarpatiya Dram Teatrının nəzdində fəaliyyət göstərən "Rovesnik" uşaq teatrında, studiya teatrında iştirak edir. Ujqorod Mədəni-Maarif Məktəbini fərqlənmə diplomu ilə bitirir, bundan sonra bir neçə teatrda işləməyə dəvət edilir, lakin o, Kiyev Milli Mədəniyyət və İncəsənət Universitetini seçir. Bir il burada oxuduqdan sonra Ujqoroda qayıdır və yerli dram teatrında işə düzəlir.

Karyerası
---------

Bir müddət sonra yenidən Kiyevə köçür və burada eyni vaxtda bir neçə teatrda çalışır: Kamera Teatrının peşəkar teatr-studiyasında, Gənclər Teatrında, Dnepr çayının sol sahilindəki Dram və Komediya Teatrında, Golden Gate Teatrında və Constellation Teatrında. 1992-ci ildə o, "Dəli məhəbbət, snayper və astronavt haqqında" filmdə televiziyada debüt edir. 1992-ci ildən Eniki-Beniki proqramının, 1994-cü ildən isə Ukraynanın Birinci Milli Kanalının uşaq buraxılışı üçün Lego Express proqramının aparıcısıdır.

1994-cü ildə Kiyev Mədəniyyət İnstitutunu bitirir. Korneyçuk (indi Kiyev Milli Mədəniyyət və İncəsənət Universitetidir), eyni zamanda Bravo Teatrında işləməyə başlayır. 1997-ci ildən Kiyev Akademik Gənc Teatrının truppasının üzvüdür. Teatrda işlədiyi illər ərzində aktrisa dəfələrlə beynəlxalq teatr festivallarında çıxış edib.

2016 və 2017-ci illərdə Artek-Bukovel düşərgəsində "FilmFestBook" uşaq filmləri festivalının təsisçisi olur.

2016-cı ildə "Göyərçin yuvası" filmində rol alıb. Şəkil "Qızıl Jiqa"nın qalibi olur, burada altı heykəlcik alır, o cümlədən Rimma Zyubina "Ən yaxşı aktrisa" adına layiq görülür. 2017-ci ildə o, Ukraynanın ən nüfuzlu qadınları siyahısına daxil edilib.

Şəxsi həyat
-----------

Ukraynalı teatr rejissoru Stanislav Moiseevlə ailə qurub. Onların 1998-ci ildə Daniel adlı bir oğlu dünyaya gəlir.

İctimai mövqe
-------------

O, "Krab" ankoloji xəstə uşaqlara yardım fondunun səfiridir. Həmçinin, könüllü olaraq, müvəqqəti olaraq Severodonetskə köçən Luqansk Musiqili Dram Teatrının truppasının tərkibində tamaşalarda oynayır.

Aktrisa dəfələrlə "Ukraynanın əməkdar artisti" titulundan imtina edib, çünki onun fikrincə, bu sovet keçmişinin yadigarıdır. Aktrisda həm də ölkədə mövcud teatr sisteminin islahatını fəal şəkildə dəstəkləyir.

2014-cü ilin martında Krımın ilhaqından sonra Rimma Zyubina Rusiya dəstəkli layihələrində rol almaqdan imtina etdiyini rəsmən elan edən ilk ukraynalı aktrisa olur. O, ukraynalı kinorejissor Oleq Sentsovu Rusiya həbsxanasından azad etmək üçün fəal mübarizə aparıb. Dünyanın bir çox ölkələrində dəstəklənən "İnsan deyil, ağac ək" kampaniyasını təşkil etmişdir. O, qanunsuz olaraq məhkum edilmiş və Rusiya həbsxanalarında saxlanılan ukraynalı siyasi məhbuslara dəstək aksiyalarının daimi iştirakçısıdır.

İstinadlar
----------

1. ↑  "Актриса рассказывает о своих новых театральных проектах и переписке с Олегом Сенцовым". 112ua.tv. İstifadə tarixi: 28 сентября 2018.[*ölü keçid*]
2. ↑  "У дитячому таборі "Артек-Буковель" триває 1-ий фестиваль фільмів для дітей "ФільмФестБук"". Министерство культуры Украины. 2021-01-27 tarixində arxivləşdirilib. İstifadə tarixi: 2 августа 2016.
3. ↑  "Режиссер Тарас Ткаченко о съемках «Гнезда горлицы»: Между актерами была химия". Главком. 2017-07-20 tarixində arxivləşdirilib. İstifadə tarixi: 16 июня 2016.  (#apostrophe\_markup)
4. ↑  "Тимошенко назвали самой влиятельной женщиной Украины, Марина Порошенко – на седьмом месте". Комсомольская правда в Украине. 2017-11-02 tarixində arxivləşdirilib. İstifadə tarixi: 2 ноября 2017.  (#apostrophe\_markup)
5. ↑  "В Киеве Луганский театр-переселенец представил спектакль с Риммой Зюбиной". Остров. 2018-12-13 tarixində arxivləşdirilib. İstifadə tarixi: 18 апреля 2018.  (#apostrophe\_markup)